Els alcaldes de Llíria i Benissanó aborden l'ús del parc de Sant Vicent
30 de Gener de 2017

L'alcalde de Llíria, Manolo Civera, es va reunir amb la seua homòloga a Benissanó, Amparo Navarro, i el seu regidor de Festes, Rafael Navarro, per a explicar-los com afecta el pla de cremes municipal a l'ús específic del parc de Sant Vicent.

Cal recordar que els veïns d'esta localitat del Camp de Túria celebren tradicionalment Sant Vicent el dimarts següent a la seua festivitat, amb una visita al paratge natural i l'organització d'esmorzars populars.

Segons ha explicat Manolo Civera, “l'objectiu d'esta trobada és que els responsables de l'Ajuntament de Benissanó coneguen de primera mà la regulació del parc i en quines zones es podrà fer foc per a torrar eixe dia festiu, perquè ho traslladen els seus veïns”.

En definitiva, “volem, des de la col•laboració entre els dos consistoris, que els ciutadans d'esta localitat veïna continuen disfrutant del parc Sant Vicent, com històricament ho han fet, i siguen al mateix temps partícips de la seua conservació”, ha afegit Civera.